CELEX: 32021R0028
Language: lt
Date: 2021-01-14 00:00:00
Title: Komisijos įgyvendinimo reglamentas (ES) 2021/28 2021 m. sausio 14 d. kuriuo iš dalies keičiamos Tarybos reglamento (EB) Nr. 1362/2000 nuostatos dėl Meksikos kilmės bananams taikomų Sąjungos tarifinių kvotų

2021 1 15   
               
               
                  LT
               
               
                  Europos Sąjungos oficialusis leidinys
               
               
                  L 12/1
               
            
         KOMISIJOS ĮGYVENDINIMO REGLAMENTAS (ES) 2021/28
         2021 m. sausio 14 d.
         kuriuo iš dalies keičiamos Tarybos reglamento (EB) Nr. 1362/2000 nuostatos dėl Meksikos kilmės bananams taikomų Sąjungos tarifinių kvotų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2000 m. birželio 29 d. Tarybos reglamentą (EB) Nr. 1362/2000, įgyvendinantį Jungtinės tarybos sprendimo Nr. 2/2000 tarifų nuostatas Bendrijoje pagal Europos bendrijos ir Meksikos Jungtinių Valstijų Laikinąjį susitarimą dėl prekybos ir su prekyba susijusių klausimų (1), ypač į jo 4 straipsnį,
         kadangi:
         
                     (1)
                  
                  
                     atsižvelgdama į tai, kad 2013 m. liepos 1 d. Kroatija įstojo į Europos Sąjungą, Taryba Sprendimu (ES) 2019/573 (2) Europos Sąjungos bei jos valstybių narių vardu sudarė 2018 m. lapkričio 27 d. pasirašytą Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo trečiąjį papildomą protokolą (3). Jis įsigaliojo 2020 m. kovo 1 d.;
                  
               
                     (2)
                  
                  
                     Sprendimu (ES) 2019/104 (4) Taryba patvirtino poziciją, kurios turi būti laikomasi Europos Sąjungos vardu Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimu įsteigtoje Jungtinėje taryboje, dėl Susitarimo dalinio pakeitimo, būtino siekiant atsižvelgti į Kroatijos įstojimą į Sąjungą;
                  
               
                     (3)
                  
                  
                     ES ir Meksikos jungtinės tarybos sprendime Nr. 1/2020 (5) numatyta padidinti Sąjungos tarifinę kvotą, taikomą į laisvą apyvartą Sąjungoje išleisti skirtiems Meksikos kilmės šviežiems bananams;
                  
               
                     (4)
                  
                  
                     todėl, siekiant padidinti tarifines kvotas, kaip nustatyta ES ir Meksikos jungtinės tarybos sprendime Nr. 1/2020, Reglamentas (EB) Nr. 1362/2000 turėtų būti iš dalies pakeistas. 2020 m. bananų tarifinė kvota buvo išnaudota, todėl tų metų papildomam kiekiui reikėtų suteikti atskirą kvotos eilės numerį;
                  
               
                     (5)
                  
                  
                     kad būtų išvengta nereikalingo vėlavimo taikant šią tarifinę kvotą, šis reglamentas turėtų įsigalioti skubos tvarka ir turėtų būti taikomas atgaline data nuo trečios dienos po ES ir Meksikos jungtinės tarybos sprendimo Nr. 1/2020 paskelbimo Europos Sąjungos oficialiajame leidinyje;
                  
               
                     (6)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1362/2000 priedas iš dalies keičiamas taip:
            
                        1)
                     
                     
                        kvotai, kurios eilės numeris yra 09.1834, skirta eilutė pakeičiama taip:
                        
                                    Eilės nr.
                                 
                                 
                                    KN kodas
                                 
                                 
                                    Aprašymas
                                 
                                 
                                    Metinės tarifinės kvotos dydis (neto svoris, jei nenumatyta kitaip)
                                 
                                 
                                    Tarifinės kvotos muitas (sumažinimas %)
                                 
                              
                                    „09.1834
                                 
                                 
                                    0803 90 10 
                                 
                                 
                                    Bananai, švieži (išskyrus plantanus)
                                 
                                 
                                    Iki 2020 m. gruodžio 31 d.:
                                    2 000  tonų;
                                    nuo 2021 m. sausio 1 d.:
                                    2 010  tonų
                                 
                                 
                                    Taikomas fiksuotas muito mokestis“
                                 
                              
                  
                        2)
                     
                     
                        tarp kvotai, kurios eilės numeris 09.1834, ir kvotai, kurios eilės numeris 09.1847, skirtų eilučių įterpiama ši eilutė:
                        
                                    Eilės nr.
                                 
                                 
                                    KN kodas
                                 
                                 
                                    Aprašymas
                                 
                                 
                                    Metinės tarifinės kvotos dydis (neto svoris, jei nenumatyta kitaip)
                                 
                                 
                                    Tarifinės kvotos muitas (sumažinimas %)
                                 
                              
                                    „09.1838
                                 
                                 
                                    0803 90 10 
                                 
                                 
                                    Bananai, švieži (išskyrus plantanus)
                                 
                                 
                                    Nuo 2020 m. rugpjūčio 13 d.
                                    iki 2020 m. gruodžio 31 d.:
                                    10 tonų
                                 
                                 
                                    Taikomas fiksuotas muito mokestis“
                                 
                              
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. rugpjūčio 13 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 14 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 157, 2000 6 30, p. 1.
         
            (2)  2019 m. balandžio 8 d. Tarybos sprendimas (ES) 2019/573 dėl Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimo trečiojo papildomo protokolo sudarymo Europos Sąjungos bei jos valstybių narių vardu, siekiant atsižvelgti į Kroatijos Respublikos įstojimą į Europos Sąjungą (OL L 100, 2019 4 11, p. 3).
         
            (3)  OL L 325, 2018 12 20, p. 3.
         
            (4)  2018 m. gegužės 22 d. Tarybos sprendimas (ES) 2019/104 dėl pozicijos, kurios turi būti laikomasi Europos Sąjungos vardu Europos bendrijos bei jos valstybių narių ir Meksikos Jungtinių Valstijų ekonominės partnerystės, politinio koordinavimo ir bendradarbiavimo susitarimu įsteigtoje ES ir Meksikos jungtinėje taryboje, dėl Jungtinės tarybos sprendimų Nr. 2/2000 ir Nr. 2/2001 dalinio pakeitimo, siekiant atsižvelgti į Kroatijos Respublikos įstojimą į Europos Sąjungą (OL L 21, 2019 1 24, p. 23).
         
            (5)  2020 m. liepos 31 d. ES ir Meksikos jungtinės tarybos sprendimas Nr. 1/2020, kuriuo iš dalies keičiamas Sprendimas Nr. 2/2000 [2020/1180] (OL L 259, 2020 8 10, p. 40).